Държавен вестник, бр. 95, 2007 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  95
5.10. Спазване на задълженията, поети по
международни споразумения, по които Репуб-
лика България е страна.
5.11. Непрехвърляемост на правата и задъл-
женията по концесионния договор.
5.12. Предназначението на обекта на конце-
сията не може да се изменя.
5.13. Спазване на нормативните изисквания
и на изискванията, определени от компетен-
тните държавни органи и международни орга-
низации, свързани със:
5.13.1. националната сигурност и отбраната
на страната;
5.13.2. опазването на околната среда, човеш-
кото здраве и защитените територии, зони и
обекти;
5.13.3. опазване на обществения ред;
5.13.4. безопасност и сигурност в областта
на гражданското въздухоплаване.
5.14. При регулиране на летищните такси,
определени в съответствие с принципите на
Конвенцията за международно гражданско въз-
духоплаване, към разходите за създаване на не-
обходимите стандарти, осигуряващи безопасност
и сигурно кацане и паркиране на въздухоплава-
телни средства, разходите за обслужването и
сигурността на пътниците и разходите за конце-
сионно плащане се прибавя процент на регули-
рана възвръщаемост, достигнат в процедурата.
5.15. Сумата на процентите на регулираната
възвръщаемост по т. 5.14 и на концесионното
плащане по т. 11.2.1 трябва бъде равна на 17.
5.16. При предсрочно прекратяване на кон-
цесията концесионерът има право на обезщете-
ние за направените в съответствие с концеси-
онния договор подобрения и приращения в раз-
мер на тяхната историческа цена след приспа-
дане на съответните амортизационни отчисле-
ния, чийто годишен размер не може да бъде по-
малък от данъчно признатите амортизации за
срока на концесията, при условия и по ред, оп-
ределени с концесионния договор.
5.17. При предсрочното прекратяване на
концесионния договор едностранно от конце-
сионера или по негова вина концедентът не
дължи обезщетение по т. 5.16.
6. Концесионерът има следните основни
права и задължения по концесионния договор:
6.1. Основни права на концесионера:
6.1.1. да експлоатира летището на свой риск
чрез извършване на стопанските дейности по т. 2;
6.1.2. да извършва строителство върху кон-
цесионната територия в съответствие с оферта-
та си и при условия и по ред, определени с кон-
цесионния договор;
6.1.3. да събира изцяло в своя полза летищ-
ните такси по Закона за гражданското възду-
хоплаване във връзка с осъществяването на
всички функции на летищна администрация;
6.1.4. да отдава под наем части от обекта на
концесия при условията на т. 9.2 и по ред, опре-
делен с концесионния договор;
6.1.5. да получи от министъра на транспорта
заверени копия от наличната техническа, финан-
сова и друга документация във връзка с експлоа-
тацията на летището и извършеното строителст-
во до влизането в сила на концесионния договор;
6.1.6. да получи обезщетение при предсроч-
но прекратяване на концесията при условията
на т. 5.16, освен в случаите по т. 5.17, и по ред,
определен с концесионния договор.
6.2. Основни задължения на концесионера:
6.2.1. да извърши всички изискуеми дейст-
вия съгласно действащото законодателство за
издаване на удостоверение за експлоатационна
годност на летището и да получи лиценз за ле-
тищен оператор и лицензи за оператор по на-
земно обслужване по т. 5.3 в срок до 9 месеца от
сключването на договора;
6.2.2. за срока на концесията да управлява и
поддържа обекта на концесията на свой риск,
като осигури функционирането на летището
целогодишно съобразно предназначението му
на гражданско летище за обществено ползване
за обслужване на международни и вътрешни
превози, а след оборудване на пистата за изли-
тане и кацане—за точен подход за кацане по
категория I—и 24 часа в денонощието, в съот-
ветствие с изискванията на действащото зако-
нодателство и на концесионния договор;
6.2.3. в съответствие с офертата си да изгот-
ви генерален план на летището и да осигури
изработването на подробен устройствен план
на летището;
6.2.4. да извърши за своя сметка и на свой
риск инвестиции, свързани с проектиране и
изграждане, определени съгласно инвестицион-
ната програма по т. 13.1—неразделна част от
концесионния договор, като достигне в сроко-
вете съгласно договора и поддържа за срока на
концесията не по-ниски от следните категории
съобразно класификациите и препоръките на
Международната организация за гражданско
въздухоплаване и Международната организация
на авиационните превозвачи: категория на ле-
тището—4D; категория на аварийно-спасител-
ното и противопожарното осигуряване—6; ка-
тегория на обслужване на пътниците—С;
6.2.5. въз основа на инвестиционната програ-
ма по т. 13.1 да изработва и представя за одобря-
ване от министъра на транспорта годишни ин-
вестиционни програми за обекта на концесията
в срокове, определени с концесионния договор;
6.2.6. предварително да съгласува и да получи
одобрение от министъра на транспорта за извър-
шване на подобрения в обекта на концесията,
които не са предвидени в инвестиционната прог-
рама—неразделна част от концесионния договор;
6.2.7. да осъществява функциите на летищна
администрация на обекта съгласно документа-
цията за участие и концесионния договор;
6.2.8. да отговаря на изискванията за издава-
не на лиценз за летищен оператор и на лиценз
за оператор по наземно обслужване за дейнос-
тите по т. 5.3;